Queimada (cinta)

:*Iste articlo ye sobre una cinta italo-francesa de drama belico de 1969; ta atros usos, se veiga *'Queimada (desambigación)***.


***Queimada**' (títol orichinal, estrenada en Aragón con ixe mesmo títol) ye una cinta de cine de drama belico coproducida por o cine italiano y lo cine francés estrenada l'anyo 1969 y dirichida por Gillo Pontecorvo seguntes un guión orichinal de Franco Solinas y Giorgio Arlorio, con una banda sonora orichinal d'Ennio Morricone, una dirección de fotografía de Giuseppe Ruzzolini y Marcello Gatti y una producción cinematografica d'Alberto Grimaldi ta la productora cinematografica Produzioni Europee Associati. L'elenco d'a cinta el composan, entre d'atros actors, Marlon Brando, Evaristo Márquez, Renato Salvatori, Norman Hill, Giampiero Albertini, Carlo Palmucci, Dana Ghia, Valeria Ferran Wanani, Joseph P. Persaud, Thomas Lyons, Alejandro Obregón, Maurice Rodriguez, Cicely Browne y Sam Gilman.

En l'anyo 1844, l'almirantau britanico enta la isla de Queimada, una colonia de Portugal situada en as Antillas, a William Walker. A suya misión ye d'organizar una sublevación d'os esclavos d'orichen africano que se troban en a isla y asinas organizar un nuevo gubierno independient dominau por os propietarios blancos d'as plantacions y ubrir asinas a isla a lo comercio con a companyía britanica Antilles Royal Sugar Company. En plegar enta Queimada, Walker contacta con José Dolores, un africano que creye puet liderar una sublevación, a la vegada que convence a cuantos propietarios de plantacions de que los suyos beneficios serán mayors con un nuevo gubierno. A rebelión de Dolores consigue trunfar y Walker organiza simultaniament un golpe d'estau y l'asasinato d'o gubernador portugués. S'estableixe un gubierno titella presidiu por Teddy Sánchez que li debe tot a la companyía britanica y Walker convence a Dolores ta que accepte lo nuevo gubierno, marchando dimpués enta Indochina ta una nueva misión. Pero en 1848, Dolores no ye conforme con a situación d'o nuevo gubierno y torna a sublevar-se ta fer fuera a la companyía britanica. En 1854, la companyía torna a contractar a Walker ta que sofoque la rebelión y iste lo primero que fa ye deponer a Sánchez con un atro golpe d'estau y fer que lo nuevo gubierno, aliniau de raso con os britanicos, demane l'aduya de tropas de l'exercito britanico ta luitar contra Dolores.

A cinta s'ambienta en 1844, 1848 y 1854 en una inexistent isla en as Antillas; y las suyas escenas se filmoron en Cartagena de Indias (Bolívar) en Colombia, en Sant-Maloù (Il-ha-Gwilen) en Francia, en Roma (Ciudat metropolitana de Roma) en Italia y en Marráquex (provincia de Marráquex) en Marruecos, amás d'en os Cinecittà Studios tamién en Roma.

Ye una cinta que ha recibiu bels premios y nominacions, en destacando un Premio David de Donatello a lo Millor Director en 1970 en a 15<sup>ena</sup> edición d'os Premios David de Donatello.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Queimada'' en Internet Movie Database.
*  ''Queimada'' en AllMovie.
*  ''Queimada'' en Rotten Tomatoes.
*  ''Queimada'' en FilmAffinity.
*  ''Queimada'' en Metacritic.
*  ''Queimada'' en Box Office Mojo.